Dňa 25.2.2016 sa v našej škole na Ulici Teodora Jozefa Moussona v Michalovciach uskutočnil eko infostánok o energií. Cieľom tejto aktivity bolo rovesníkom ukázať, aké je ľudstvo závislé na elektronike a tiež ich oboznámiť s druhmi výroby energie. My mladé ekologičky sme všetkým zúčastneným prezradili aké množstvo kovov sa využíva pri výrobe mobilného telefónu, akú nízku mzdu dostanú deti nútene tieto vzácne kovy zbierať, ako kvalita elektroniky po rokoch klesá, ale tiež aké sú druhy výroby energie ako aj novodobé ekologické možnosti tejto výroby. Všetko bolo pripravené zaujímavým výkladom a taktiež prezentáciou. Záver prezentácie bol ukončený aktivitou, kde si žiaci overili svoje nové poznatky. Veríme, že sme svojim spolužiakom priblížili realitu vo svete v oblasti elektroniky, využívania energií, zaobchádzania so zdrojmi energie a správanie sa človeka k našej planéte. Veríme, že nové vedomosti využijú vo svojom ďalšom živote.

Mladé ekologičky 9. A triedy ZŠ